เป็นคนเงียบขรึมในวงสนทนา กลายเป็นคนที่เงียบขรึมอย่างถาวร
คนที่สุขุมพูดน้อยมีแนวโน้มที่จะนั่งฟังจนเหมือนไม่ได้อยู่ในวงสนทนา จนมาถึงจุดสำคัญของบทสนทนา ในขณะที่ทุกคนกำลังพูดจาไร้สาระอยู่นั้น คนที่สุขุมจะเข้ามาและชี้ให้เห็นถึงประเด็น ดังนั้นก่อนที่คุณจะพูดอะไร ขอให้แน่ใจว่าเป็นสาระที่สำคัญ  หากคุณร่วมอยู่ในวงสนทนา บอกตัวเองว่าคนที่เหลือต้องได้พูดก่อนที่จะถึงตาคุณพูดอีกครั้ง วิธีนี้จะช่วยให้คุณรู้ว่าจะต้องพูดอะไรและอะไรที่ไม่ควรเข้าไปขัดจังหวะ พยายามให้จุดสนใจของบทสนทนาออกห่างจากตัวคุณ และไปอยู่ที่คนอื่นแทน หากคุณไม่เห็นด้วยกับความคิดของพวกเขา ต้องมั่นใจว่าพวกเขาได้อธิบาย นำมาคิดว่าสิ่งที่พวกเขาคิดมีผลกระทบอย่างไร เมื่อคุณรวบรวมข้อมูลได้ครบแล้ว คุณจะรู้ว่าควรพูดอะไร   วิธีนี้จะช่วยให้คุณเป็นผู้ฟังที่ดี คุณจะรู้ว่าจะทำอย่างไรให้จุดสนใจอยู่ที่คนอื่นและคุณจะต้องแปลกใจกับสิ่งที่คุณได้เรียนรู้อย่างแน่นอน พยายามอย่าเงียบจนเกินไปเมื่อคุณพบกับผู้คนใหม่ๆ คนเหล่านั้นอาจคิดว่าคุณแปลกหรือไม่ควรคุยกับคุณ ลองหาทางสายกลางระหว่างรับฟังและถามคำถามที่น่าสนใจ อย่าพูดโดยไม่จำเป็น คิดก่อนพูด หยุดคิดเมื่อตื่นเต้นหรือสับสน ระมัดระวังเมื่อจะพูดแทรกผู้อื่น ใช้เวลาคิดถึงความหมายที่แท้จริงของคำพูดของฝั่งตรงข้ามก่อนที่จะพูดอะไรออกไป ต้องรู้ว่าฝั่งตรงข้ามคิดหรือรู้สึกอย่างไร พวกเขาจะตอบสนองกับสิ่งที่คุณจะพูดอย่างไร หรือมีอะไรที่คุณคิดว่าคุณไม่รู้มาก่อนเลย  ไม่ใช่ว่าคนที่พูดมากจะไม่สามารถทำเช่นนี้ได้ แต่แค่จะง่ายกว่าหากคุณมีเวลาให้สมองของคุณได้สังเกตการและคิดคำพูดออกมา คิดถึงตัวคุณที่พูดมากว่าอะไรที่คุณสังเกตเห็นในตอนนี้แต่ไม่เคยสังเกตเห็นเมื่อก่อน เมื่อคุณพูดแทรกผู้อื่น คุณแสดงให้เห็นว่าคุณไม่เคารพความคิดและความรู้สึกของฝั่งตรงข้าม ให้พวกเขาพูดให้จบก่อนที่คุณจะพูดความคิดของคุณ หากคุณไม่แน่ใจว่าเขาพูดจบหรือยัง แค่ถามว่า “ขอโทษนะ ขัดจังหวะหรือเปล่า?” วิธีนี้จะทำให้เขารู้สึกดีมากขึ้น  ใช้เวลาสักนิดเพื่อคิดว่าคุยพูดไปมากเท่าไรแล้วและอีกฝั่งพูดไปมากเท่าไรแล้ว หากคุณแทบไม่ได้พูดอะไรเลย คุณก็สามารถพูดได้ ไม่มีบทสนทนาไหนที่จะสมบูรณ์ได้หากอีกฝั่งไม่พูดอะไรเลย แต่ที่สำคัญคือทั้งสองฝ่ายได้พูด หากคุณพูดมาสักระยะหนึ่งแล้ว ลองเปลี่ยนให้อีกฝั่งพูดบ้าง ต้องมั่นใจว่าทุกคนพูดความคิดของตัวเองจบก่อนที่คนอื่นจะพูดต่อ คนทั่วไปมักชอบพูดเกี่ยวกับตัวเอง และหากคุณเปิดโอกาสให้พวกเขาได้พูด พวกเขาจะรักคุณ แต่การเป็นคนเงียบขรึมไม่ได้หมายความว่าไม่พูด แต่หมายถึงการพูดเท่าที่ควร ถามคำถามที่น่าสนใจ และพูดในหัวข้อที่คู่ควรกับการพูดถึง ดังนั้นอย่าบอกตัวเองให้เงียบ แต่ให้บอกตัวเองว่าให้ถามคำถามที่ดี สมมติว่าพูดถึงการกระโดดร่ม แทนที่จะพูดว่า “ฉันก็เคยกระโดด มันดีมากเลย” ให้พูดว่า "ดีจังเลย คุณรู้สึกอย่างไรบ้าง ใช่ครั้งแรกของคุณหรือเปล่า?” หากพวกเขาสนใจบทสนทนาจริงๆ พวกเขาจะถามคุณกลับว่าคุณเคยทำหรือไม่เช่นกัน พูดให้เบาลง แต่ดังพอที่จะได้ยิน คนที่สุขุมมักจะดูอ่อนโยนในการเข้าสังคม แม้แต่ตอนที่พวกเขาพูด พวกเขาเรียนรู้ที่จะแสดงอารมณ์ความรู้สึกและความตื่นเต้นผ่านทางสีหน้า และการออกเสียงอื่นๆ (การอ้าปากค้าง การร้องอุทาน หรืออื่นๆ)  จริงๆ แล้วก็มีเส้นบางๆ กั้นสำหรับส่วนนี้ คนที่พูดเสียงเบาจนเกินไปอาจฟังดูน่ารำคาญได้ คนอื่นอาจง่ายต่อการหงุดหงิดเพราะพวกเขาไม่ได้ยินที่คุณพูด ต้องมั่นใจว่าคุณพูดเสียงดังมากพอ ไม่ใช่ใช้เสียงกระซิบ คนที่คิดก่อนพูดมักจะพูดในสิ่งที่ฉลาด วิธีการพูดของพวกเขาจะได้รับความสนใจจากผู้อื่นและจะทำให้พวกเขาน่าเชื่อถือ พูดเมื่อคุณรู้สึกว่ามีสิ่งที่ต้องพูด แต่ไม่ใช่พูดเพื่อทำทำลายความเงียบ  เมื่อคุณเก็บคำพูดของคุณไว้พูดเมื่อจำเป็น คำพูดจะมีน้ำหนักมากขึ้น พูดเท่าที่จำเป็นและทำให้เป็นนิสัยจะทำให้คำพูดของคุณดูมีน้ำหนักและดูสำคัญขึ้น การสบตาก็สำคัญเมื่อคุณพูดน้อย หากคุณไม่สบตาจะทำให้คุณดูไม่มั่นใจ ขี้อาย และไม่แน่ใจในตัวเอง หากคุณสบตาโดยไม่ได้พูด คุณจะดูเป็นคนที่ช่างคิด เมื่อคุณต้องการที่จะพูดแต่จำเป็นจะต้องเงียบไว้ ให้สีหน้าของคุณแสดงความคิดของคุณ การกลอกตาหรือการหัวเราะเบาๆ สามารถทำให้อีกฝั่งสังเกตเห็นได้ คุณเคยเห็นเพื่อนที่เงียบๆ ของคุณบอกบางอย่างด้วยสีหน้าไหม? โดยมากแล้วจะเป็นเรื่องที่ตลกมาก พวกเขาสามารถทำให้ผู้อื่นหัวเราะได้โดยไม่ได้พูด ลองทำตามพวกเขาดูและเก็บคำพูดของคุณไว้ใช้เมื่อยามจำเป็นจริงๆ  แน่นอนว่าต้องทำอย่างระมัดระวัง การทำเช่นนี้อาจง่ายต้องการทำให้ผู้อื่นรู้สึกไม่ดีได้ ถึงแม้ว่าคุณไม่ได้พูดอะไรเลยก็ตาม การกลอกตาหากทำอย่างไม่ระวังอาจเปลี่ยนจากการหัวเราะของเพื่อนเป็นการโกรธเคืองได้ง่ายๆ คุณต้องรู้ว่ากำลังสื่อสารกับใครอยู่ และรู้ว่าจังหวะไหนควรทำไม่ควรทำ อย่าคิดว่าคนที่คิดต่างกับคุณจะเป็นสิ่งผิดหรือไม่ดี ลองมองว่าทำไมพวกเขาถึงคิดแบบนั้น และมีสาเหตุมาจากอะไร วิธีนี้จะช่วยให้คุณมองได้รอบด้านและตัดสินใจได้อย่างถูกต้อง ซึ่งจะช่วยให้คุณคิดว่าจะถามคำถามดีหรือจะถอยออกมาคิดเกี่ยวกับบทสนทนาที่คุณกำลังพูดคุยอยู่ ณ ขณะนี้   ไม่ได้หมายความคนที่เงียบสุขุมจะเข้าใจได้มากกว่า แต่เมื่อคุณรับฟัง จะง่ายกว่าที่จะรับฟังข้อคิดเห็นและปล่อยให้เขาได้พูดอย่างเต็มที่ ดังนั้นเมื่อมีคนพูดอะไรที่คุณไม่เห็นด้วย อย่าขัดทันที หลังจากฟังจบคุณสามารถแสดงให้พวกเขาเห็นว่าอะไรเป็นอะไร หลีกเลี่ยงการเงียบเพื่อยั่วโมโหผู้อื่น การเงียบเพื่อหลีกเลี่ยงการปะทะไม่ได้ทำให้อะไรดีขึ้น แต่มันขี้ขลาด พูดประเด็นของคุณ โดยใช้เหตุผลและไม่ใช้เสียงดัง อย่าหยาบคายหรือพูดจาห้วนๆ พูดจาอย่างสุภาพเมื่อได้รับการปฏิบัติเช่นเดียวกัน และตอบคำถามอย่างชาญฉลาด ไม่ใช่แค่เพียง “ใช่/ไม่ใช่” การเยือกเย็นสุขุมคือเป้าหมายไม่ใช่การเป็นคนหัวดื้อ สั้นกระชับไม่ใช่พูดน้อยไม่ได้ใจความ การนั่งสมาธิไม่เพียงแต่ทำให้คุณมองอะไรได้แตกฉานขึ้น คิดมากขึ้น มั่นคงมากขึ้น แต่ยังช่วยลดคอเลสเตอรอลและความดันโลหิตอีกด้วย แค่ 10-15 นาทีต่อวันสามารถให้คุณจิตใจสงบได้ตลอดวัน   หากคุณไม่ชอบนั่งสมาธิ ยังมีกิจกรรมอื่นที่สามารถทำแทนกันได้ คือการเดินเล่นในสวยสาธารณะที่คุณชอบ หรือการอ่านหนังสือบนโซฟา หยิบสมุดสักเล่มและเขียนสิ่งที่คุณคิดลงไป เขียนอะไรก็ได้ที่เกี่ยวกับคุณในเวลานั้น หากมีคนแหย่ให้คุณไปปีนเขา บางทีคุณควรแกล้งเขากลับด้วยการไปปีนเขาจริงๆ ใช้ชีวิตกับปัจจุบันด้วยการฝึกเทคนิคต่างๆ เข่น เทคนิคการขับรถแบบเซ็น (Zen driving) ตั้งสมาธิกับสิ่งเหนือธรรมชาติบางอย่าง เช่น แรงพลังงานของจักรวาล หรือหลักควอนตัม ก็สามารถให้มุมมองที่แตกต่างไปได้ วิธีหนึ่งที่จะทำให้เรามีสมาธิ (และสังเกตสิ่งต่างๆ มากขึ้น ตามที่ได้กล่าวไว้ข้างต้น) คือการที่เขียนบันทึกสิ่งต่างๆ ทำให้เป็นนิสัย และถามคำถามตัวเอง เช่น   ฉันรู้สึกอย่างไร ทำไมถึงรู้สึกเช่นนั้น? ฉันได้เรียนรู้อะไรในวันนี้? ฉันเรียนรู้จากใคร? มีความคิดอะไรเข้ามาในหัวบ้าง? ใครหรืออะไรที่ฉันคิดถึงวันนี้? อะไรที่วันนี้แตกต่างจากเมื่อวาน? จากสัปดาห์ที่แล้ว? จากปีที่แล้ว? อะไรที่น่ายินดี? ใครในโลกที่กำลังโดดเดี่ยว? ทำไมกัน? ไม่ผิดหรอกที่จะขอความช่วยเหลือ ความมั่นใจในตัวคุณจะให้พละกำลังแก่คุณในการขอความช่วยเหลือ ซึ่งจะทำให้ผู้อื่นเห็นค่าในตัวคุณ และเมื่อถึงเวลาที่คุณต้องขอความช่วยเหลือจริงๆ ความรู้สึกของคุณจะช่วยให้คุณมีสติและสามารถขอร้องได้อย่างถูกต้อง เมื่อคุณสามารถใช้เวลาอยู่คนเดียวทำเรื่องที่ใช้ความคิดเงียบๆ กับตัวเองได้ จะง่ายขึ้นเมื่อคุณอยู่กับกลุ่มใหญ่ๆ และคุณจะต้องประหลาดใจว่าคุณก็มีความสุขกับมันไม่น้อยเลยทีเดียว คุณจะสะสมความอดทนและหล่อเลี้ยงโลกส่วนตัวของคุณ และทำให้คุณมีสิ่งที่จะพูดมากขึ้นเมื่อถึงเวลาที่ต้องพูดจริงๆ ลองทำกิจกรรม เช่น ถักนิตติ้ง ทำสวน หรือกิจกรรมอื่นๆ ที่ไม่ต้องใช้การพูดมากนัก ถึงแม้จะแค่หยิบหนังสือขึ้นมาอ่านก็ถือเป็นการเริ่มต้นที่ดี  ในหนังสือของมิงกลิ้ง มาเวน ซูซาน ได้เขียนไว้ในหนังสือ What Do I Say Next? ว่า “น้ำนิ่งไหลลึก แต่ก็ไหลตื้นได้เหมือนกัน” หาคุณเป็นคนตื้นเขิน ผู้คนจะยินดีเมื่อคุณเงียบได้สักที แน่นอนว่าคุณไม่อยากเป็นคนแบบนั้น คุณต้องพัฒนาตัวเองให้เป็นคนที่ใครๆ ก็อยากอยู่ใกล้ ถึงแม้ว่าคุณจะไม่ได้พูดเก่งก็ จำไว้ว่าคนเงียบขรึมก็สามารถทำในสิ่งที่คนพูดมากทำได้เช่นกัน คุณสามารถร้องเพลง เต้น เล่นดนตรี หรืออื่นๆ แต่ต้องจำไว้เสมอว่าต้องกลับมาเป็นคนเงียบขรึมเมื่อคุณทำกิจกรรมเหล่านั้นเสร็จแล้ว อย่างไรก็ตาม หากคุณใช้เวลาส่วนมากของคุณเป็นคนที่เงียบขรึมแล้ว ก็จะเป็นการยากที่จะกลับมาเป็นคนที่พูดเก่งได้อีกครั้ง เนื่องจากความเงียบขรึมได้กลายเป็นนิสัยของคุณแล้ว จินตนาการดูว่าคุณใช้เวลาอ่านหนังสือที่คุณชอบและเริ่มอินกับเนื้อหา หลังจากนั้นคุณไปงานเลี้ยง คุณจะยังคงติดอยู่ในโลกหนังสือของคุณอย่างแน่นอน ซึ่งจะทำให้คุณเงียบยิ่งกว่าเดิมและดูสันโดษขึ้น ซูซาน เคน กล่าวไว้ว่า “ความเงียบคือกุญแจแห่งการค้นพบ”  การอยู่กับความคิดของตัวเองคือช่วงเวลาที่เปรียบเสมือนของขวัญล้ำค่าให้คุณสร้างสรรค์ผลงานในแต่ละวัน และคุณยังได้ทำในสิ่งที่คุณอยากจะทำอีกด้วย นอกจากการอยู่คนเดียวจะช่วยให้คุณได้ทำในสิ่งที่คุณต้องการแล้วยังช่วยให้คุณเรียนรู้ที่จะรักช่วงเวลานั้นอีกด้วย  เวลานี้อาจเป็นเวลาที่เหมาะสมกับการเริ่มทำงานอดิเรกใหม่ของคุณ การเขียนบันทึก พาสุนัขไปเดินเล่น หรือออกไปช้อปปิ้งที่ร้านสะดวกซื้อ ไม่สำคัญว่าคุณจะทำอะไร เพียงแค่คุณได้ทำมันก็พอ คุณจะรู้ว่าการอยู่กับผู้อื่นนั้นไม่ได้มีส่วนเกี่ยวข้องกับความสุข ในอีกแง่หนึ่ง อย่ากลายเป็นคนสันโดษ แต่ใช้เวลากับตัวเองเพื่อช่วยให้เกิดความคิดสร้างสรรค์ การอยู่กับคนที่โหวกเหวกโวยวาย พูดมาก และเสียงดัง มีแต่จะทำให้คุณกลายเป็นแบบพวกเขา การจะเรียนรู้ที่จะชื่นชมเพื่อนในอีกแง่มุมหนึ่ง คุณควรใช้เวลากับเพื่อนที่ชอบปลีกตัวไปอยู่คนเดียว คนที่เงียบขรึมโดยธรรมชาติ คุณจะค้นพบว่านั้นคือความสนุกในรูปแบบแปลกใหม่ที่คุณไม่เคยเจอมาก่อน  คนเงียบขรึมมักจะอยู่กับคนประเภทเดียวกัน ถึงแม้ว่าจะไม่เสมอไปก็ตาม หากคุณไม่ค่อยรู้จักคนที่เงียบขรึม ลองถามเพื่อนของคุณที่เป็นคนเงียบขรึมที่สุดดู แล้วให้เขาแนะนำเพื่อนของเขาให้คุณ การมีเพื่อนสนับสนุนถือเป็นเรื่องที่ดี โดยเฉพาะอย่างยิ่งถ้าพวกเขาเป็นเพื่อนประเภทที่เงียบขรึมอยู่แล้ว (หรือพยายามจะเป็นก็ได้) หรือคุณอาจจะเข้าร่วมกิจกรรมที่จัดขึ้นโดยพวกเงียบขรึม เช่น ชมรมหนังสือ หรือห้องเรียนทำอาหาร เพื่อพบปะกับพวกเงียบขรึม วิธีนี้นอกจากจะช่วยให้คุณมีเวลาที่จะพูดเรื่องราวเกี่ยวกับตัวเองแล้ว ยังช่วยให้คุณพูดเหตุผลว่าทำไมถึงอยากกลายเป็นคนเงียบขรึมอีกด้วย และคุณกำลังเรียกร้องความสนใจหรือไม่ จิตแพทย์ไม่ใช่เฉพาะสำหรับผู้ป่วยทางจิตเท่านั้น แต่ยังมีไว้สำหรับคนที่ต้องการรู้จักกับตัวเองมากขึ้นอีกด้วย  หากใครสักคนกำลังทำให้คุณรู้สึกว่าคุณเป็นคนพูดมาก คุณสามารถพูดคุยเกี่ยวกับเรื่องนี้ได้เหมือนกัน คุณจะไม่รู้สึกอยากเปลี่ยนแปลงตัวเองเลย หากคุณไม่มองว่าเรื่องนี้เป็นปัญหากับคุณ การรู้สึกดีกับนิสัยโดยธรรมชาติของคุณเองคือเรื่องที่สำคัญมาก สุดท้ายแล้วคนบางคนอาจจะแค่พูดมากกว่าคนอื่น คุณไม่จำเป็นต้องเป็นคนที่เงียบขรึม คุณที่เป็นคุณอาจจะดีที่สุด อย่างไรก็ตาม หากคุณรู้สึกว่าคุณจำเป็นจะต้องเปลี่ยน ควรเปลี่ยนแค่เท่าที่คุณสบายใจ หากคุณต้องการพูด ทำเลย หากคุณต้องการเต้นในโรงอาหาร ทำเลย คนทุกคนมีอารมณ์ที่หลากหลาย บางทีคุณอาจมีด้านที่เงียบขรึมออกมานานๆ ทีก็เป็นได้ หากคุณรู้สึกว่าจำเป็นจะต้องกลายเป็นคนเงียบขรึมจริงๆ ลองเลือกเวลาที่คุณรู้สึกว่าจำเป็นที่สุด อาจเป็นเวลาทานข้าวกับครอบครัว หรือระหว่างเรียน อย่าตั้งเป้าหมายว่าจะเป็นคนที่เงียบขรึม แต่ควรตั้งเป้าหมายว่าจะเงียบในโอกาสที่เหมาะสม บางครั้งการพูดมากอาจเป็นเรื่องที่ดีก็ได้ บางทีคุณอาจจะเงียบไปเป็นเวลาหนึ่งชั่วโมง หลังจากนั้นลองเพิ่มเป็นสามชั่วโมง หากคุณสามารถทำได้ทั้งวัน คุณอาจสังเกตเห็นสิ่งต่างๆ รอบตัวที่คุณไม่เคยสังเกตเห็นมาก่อน เพราะที่ผ่านมาคุณเอาแต่ยุ่งอยู่กับการพูดคุย  ช่วงเวลาที่ดีต่อการเป็นคนเงียบขรึมคือหลังจากที่คุณได้ทำอะไรที่ทำให้เจ็บปากหรือปวดหัว เช่น เปลี่ยนยางรัดฟัน ถอนฟัน หรือมีอาการปวดหัว อย่าพยายามทำร้ายตัวเองจนมากเกินไป แต่ก็พยายามอยู่เสมอเพื่อที่จะเป็นคนที่เงียบขรึม
พูดสิ่งที่มีสาระ. ให้ผู้อื่นควบคุมบทสนทนา. สังเกตท่าทางของผู้ที่คุณกำลังสนทนาด้วย. หยุดพูดแทรกผู้อื่น. ถามคำถามที่เกี่ยวกับผู้อื่น. พูดเสียงเบาลง. เรียนรู้ที่จะใช้คำบางคำเพื่อเรียกความสนใจ. ใช้สีหน้าในการแสดงตัวตนของคุณ. ใช้เวลาสักนิดเปิดใจของคุณ. นั่งสมาธิเพื่อให้จิตใจของคุณสงบอย่างน้อยวันละสองสามนาทีทุกวัน. เขียนบันทึกเรื่องราว. เชื่อมั่นในตัวเอง. หางานอดิเรก. อยู่คนเดียวมากขึ้น. ใช้เวลากับเพื่อนที่ชอบอยู่คนเดียว. ลองพบจิตแพทย์ดู. จริงใจกับตัวเอง. หากคุณพร้อมที่จะเปลี่ยนสัญญากับตัวเองว่าจะเป็นคนเงียบขรึมในระยะเวลาสั้นๆ.
https://www.wikihow.com/Be-a-Quiet-Person https://www.wikihow.com/Be-a-Quiet-Person
Being Quieter in Conversation Leading a Quiet Life